stanford-oval/wikipedia huggingface dataset:
סוניה בוייס
הערות שוליים

↑  Sonia Boyce | Artist | Royal Academy of Arts, www.royalacademy.org.uk
↑  "Birthday honours: London list" (באנגלית בריטית). 2007-06-16. נבדק ב-2021-08-01.
↑  The Radical Lives of Eric & Jessica Huntley – Female Art in Action, web.archive.org, ‏2015-08-01
1 2  Shades of Black, Duke University Press, 2005-04-11, ISBN 978-0-8223-8644-5
↑  {{{מחבר}}}, Federal-Mogul appoints tech heads, Sealing Technology 1998, 1998-09, עמ' 2–3 doi: 10.1016/s1350-4789(98)90262-8
↑  Artist Sonia Boyce Will Be the First Black Woman to Represent the UK at the Venice Biennale, Artnet News, ‏2020-02-12 (באנגלית אמריקאית)
1 2 3  Sonia Boyce first black woman to represent Britain at Venice Biennale, the Guardian, ‏2020-02-12 (באנגלית)
↑  הביתן הבריטי של סוניה בויס זוכה בפרס 'אריה הזהב' הנחשק עבור התערוכה הלאומית הטובה ביותר בביאנלה בוונציה, באתר THE ART NEWSPAPER - ISRAEL EDITION - עיתון האמנות המהדורה הישראלית, ‏2022-04-24
↑  שרון גולן מאירי, ‏אמנות נשית ושחורה מככבת: הוכרזו הזוכים בביאנלה של ונציה, באתר ‏מאקו‏, 24 באפריל 2022
↑  Gilane Tawadros, Sonia Boyce : speaking in tongues, London: Kala Press, 1997, ISBN 0-947753-09-5
↑  Sonia Boyce, a-n The Artists Information Company (באנגלית בריטית)
↑  Samantha Noel, Putting on a Bold-Face, Third Text 28, 2014-03-04, עמ' 163–176 doi: 10.1080/09528822.2014.890789
1 2  Oxford Art, Oxford Art Online (באנגלית)
↑  Alison Donnell, Companion to Contemporary Black British Culture, Routledge, 2002-09-11, ISBN 978-1-134-70024-0. (באנגלית)
1 2  Artist Sonia Boyce Will Be the First Black Woman to Represent the UK at the Venice Biennale, Artnet News, ‏2020-02-12 (באנגלית אמריקאית)
↑  Sonia Boyce | Artist | Royal Academy of Arts, www.royalacademy.org.uk
↑  Our removal of Waterhouse’s naked nymphs painting was art in action | Sonia Boyce, the Guardian, ‏2018-02-06 (באנגלית)
↑  Sonia Boyce: Performance, LADA Live Art Development Agency (באנגלית)
↑  BBC Four - Whoever Heard of a Black Artist? Britain's Hidden Art History, BBC (באנגלית בריטית)
↑  Whoever Heard of a Black Artist? Britain’s Hidden Art History review – a powerful picture of whitewashing, the Guardian, ‏2018-07-30 (באנגלית)
| --- | --- |
בקרת זהויות :  NLI: 987007328797105171  BIBSYS: 1581514959940  BnF: cb150455081 (data)  GND: 120641461  ISNI: 0000 0000 7845 3836  LCCN: no98123948  NTA: 279573243  PIC: 51909  RKD: 235014  SNAC: w6p05r58  SUDOC: 088735869  ULAN: 500124752  VIAF: 294588   WorldCat (עם VIAF): 294588
סטריאוכימיה

סוגי האיזומרים. הסטריאוכימיה מתמקדת בסטריאואיזומרים. למידע על סוג, לחצו עליו
סְטֶרֵאוֹכִימְיָה (באנגלית: Stereochemistry) היא ענף בכימיה העוסק במבנה המרחבי של התרכובות השונות ברמה המולקולרית. כלומר - הענף אינו עוסק בצורה ובמראה של החומרים השונים, כגון אבקה צהובה, נוזל אדום, גז שקוף, אלא בסידור המרחבי של האטומים המרכיבים את החומר.
למרות שהענף עוסק בכל החומרים, מתייחס המושג סטריאוכימיה בעיקר לתרכובות אורגניות, זאת לאור המגוון העצום של הצורות המרחביות שבהן הן מסודרות, בהשוואה לתרכובות אי-אורגניות.
הסטריאוכימיה מנסה למיין את החומרים השונים לקבוצות שונות, לפי סידורם המרחבי. למשל, תרכובות מסוימות הן קוויות, אחרות מישוריות, והשאר תלת-ממדיות. מולקולות כיראליות, הקרויות אננטיומרים,  מסיטות אור מקוטב. אם אננטיומר אחד מסיט את האור לכיוון ימין, אזי בן-זוגו יסיט את האור לכיוון שמאל.
לנתונים אלו חשיבות עליונה בהבנתם של תהליכים ותגובות כימיים. הסטריאוכימיה מנסה להסביר את התרחשותן של תגובות כימיות, וכן את מהירותן, מההיבט המרחבי. לכיוון, לזווית ולמיקום שבהם נפגשות שתי מולקולות השפעה מכרעת על הסבירות לקיומה של התגובה, וכן על התוצרים שיתקבלו, והסטריאוכימיה מנסה להתחקות אחר גורמים אלו. תגובה כימית נקראת סטריאוסלקטיבית אם נוצר במהלכה עודף משמעותי של אחד הסטריאואיזומרים.
בטבע קיימות מולקולות רבות, להן נוסחה מולקולרית זהה (כלומר, מספר אטומים זהה מכל סוג), אך בהן האטומים מסודרים באופן שונה. מולקולות כאלו נקראות איזומרים; הסטריאוכימיה עוסקת בקבוצה אחת של מולקולות אלו: האיזומרים המרחביים (סטריאואיזומרים).
הסטריאוכימיה בשירות הביולוגיה

לסטריאוכימיה חשיבות רבה בביולוגיה, במיוחד בחקר האנזימים. הענף חוקר את המבנה המרחבי של האתר הפעיל באנזים, ומנסה לעמוד על השפעת ההתאמה המרחבית שבין האנזים והסובסטרט על קצב הפעילות של האנזים, וכן על העדפתו הספציפית לסובסטרטים מסוימים בלבד. בדומה, משמשת הסטריאוכימיה לחקר ההתאמה בין הורמונים ובין הקולטנים שלהם, בין נוירוטרנסמיטרים בתאי עצב ובין הקולטנים שלהם, וכדומה.
טרגדיית התָלִידוֹמִיד, שהתרחשה בתחילת שנות ה־60 של המאה ה־20, ממחישה את חשיבותה של הסטריאוכימיה. התרופה, שיוצרה בגרמניה ב-1957 ונועדה לשמש נגד בחילות שחוות נשים בהיריון, גרמה למומים מולדים בעשרות אלפי תינוקות, עד להורדתה מן המדפים ב-1961. מאוחר יותר הסתבר שמולקולת התלידומיד קיימת בשני סטריאואיזומרים - L-תלידומיד, המסיט אור מקוטב לשמאל, ו-D-תלידומיד, המסיט אור מקוטב לימין. האיזומר הראשון פועל כתרופה נגד בחילות, ואילו השני גורם למומים מולדים. שני האיזומרים מומרים האחד לשני בגוף האדם, כך שגם נטילת האיזומר הראשון בלבד גורמת למומים מולדים. בזמן ייצור התרופה היה תחום הסטריאוכימיה בחיתוליו, והתוצאות החמורות הביאו להאצה משמעותית בהתפתחות התחום.
דוגמה נוספת לחשיבות המבנה המרחבי בביולוגיה ניתן למצוא בחוש הראייה. מנגנון הראייה של יצורים חיים, על אף שהוא שונה באופן ניכר בין המינים השונים, מתבסס בכולם על האלדהיד רטינל. לתרכובת זו, המצויה באדם בקנים ובמדוכים שבעין, שני איזומרים. כשאור פוגע במולקולה, מנת האנרגיה של האור גורמת למולקולה לעבור מהתצורה של האיזומר האחד - 11-ציס-רטינל - לזו של האיזומר השני - 11-טרנס-רטינל. בתאי קנים שברשתית העין מחובר הרטינל לאנזים סקוטופסין; יחדיו הם יוצרים קומפלקס הנקרא רודופסין. השינוי במבנה המרחבי של הרטינל, הנגרם כתוצאה מהאור, גורם לאלדהיד להינתק מהאנזים, שכן כעת הוא כבר אינו מתאים בצורה מושלמת לאתר הפעיל של האנזים. הניתוק גורם לתגובת השרשרת המביאה ליצירת גירוי בתאי עצב המעובד על ידי מערכת הראייה לקבלת תפיסה חזותית של העולם.
אף מבחינה היסטורית היה זה ביולוג אשר גילה לראשונה כמה מהתגליות שהיוו את הבסיס לסטריאוכימיה. הצרפתי לואי פסטר, שנחשב לאבי המיקרוביולוגיה, גילה ב-1843 שגבישי חומצה טַרְטַרִית, הנוצרים כמשקע בחביות יין, מסיטים אור מקוטב לכיוון אחד, ואילו גבישי חומצה טרטרית שסונתזו באופן מלאכותי לא מסיטים אור מקוטב. פסטר בחן את הגבישים תחת מיקרוסקופ ומצא שהמבנה שלהם אינו סימטרי, והגבישים המלאכותיים היו משני סוגים, שהיו תמונת ראי זה של זה. הוא מיין בשקדנות, בעזרת מלקחיים זעירים, את הגבישים המלאכותיים לשתי קבוצות, וגילה שתמיסה שיצר מגבישי הקבוצה הראשונה (הזהים לגבישים הטבעיים בחביות היין) הסיטה אור מקוטב בכיוון השעון, בעוד שתמיסת גבישי הקבוצה השנייה הסיטה אותו נגד כיוון השעון. תמיסה בה תערובת שווה של שני הסוגים - שני האיזומרים - אינה מסיטה אור מקוטב כלל. תערובת כזו נקראת כיום תערובת רָצֶמִית; בלטינית רצמוס פירושו אשכול ענבים, והחומצה הטרטרית, שבה גילה פסטר את התופעה, מקורה בענבי היין.
סוניה גסקל

| --- | --- |

 לידה:  14 באפריל 1904 וילקובישק, פלך סובאלק, האימפריה הרוסית 
 פטירה:  9 ביולי 1974 (בגיל 70) בור-לה-רן, או-דה-סן, צרפת 
 שם לידה:  Sara Gaskelyte 
 הושפעה על ידי:  לובוב יגורובה, לאו סטאטס 
 
סוניה גסקל (בהולנדית: Sonia Gaskell ‏ 14 באפריל 1904 – 9 ביולי 1974) הייתה רקדנית, כוריאוגרפית, מורה למחול ומנהלת בלט הולנדית ממוצא יהודי-ליטאי.
ביוגרפיה > ילדות, נעורים ולימודים

סוניה גסקל נולדה בווילקובישק, רוסיה הצארית (וכיום בליטא), להורים יהודים רוסים. את לימודי הבלט החלה בחרקוב, אוקראינה. בשנת 1921 נשלחה לארץ ישראל מאימת הפוגרומים נגד היהודים. משם עקרה ב-1925 לפריז עם בעלה הראשון, ושם המשיכה את לימודי הבלט אצל ליובוב יגורובה ולאו סטאטס. בשנות ה-30 החלה לרקוד במועדוני לילה ויצאה למסעות הופעות של מופעי קברט.
ביוגרפיה > קריירה

בשנים 1927–1929 רקדה בבלט רוס ובהמשך הייתה מנהלת וכוריאוגרפית ב"בלטים של פריז" עד 1939, אז עקרה לאמסטרדם עם בעלה ההולנדי. היא עבדה כמורה למחול באמסטרדם, וגם כשהסתתרה מפני הנאצים במלחמת העולם השנייה, המשיכה ללמד. היא ייסדה וניהלה להקות בלט, בהן "בלט רסיטל", "בלט סטודיו 45'" והבלט הלאומי ההולנדי. היא הייתה מייסדת האקדמיה ההולנדית לבלט בהאג, וכיהנה כמנהלת אמנותית של הבלט הלאומי ההולנדי בשנים 1961–1968. גסקל פרשה מתפקידה כמנהלת בשנת 1969, ולאחר מכן ישבה במועצת המנהלים של אונסק"ו ועבדה בהפקות טלוויזיה. היא מתה בפריז.
בין תלמידיה של גסקל היו אודרי הפבורן והכוריאוגרפים הנודעים הנס ואן מאנן ורודי ואן דנציג.
ביוגרפיה > חיים אישיים

גסקל נישאה פעמיים. בסביבות 1922 נישאה בארץ ישראל למתמטיקאי אברהם גולדנסון, אך נפרדה ממנו ב-1939. אחר נישאה לאדריכל פיליפ היינריך באוכהנס (1948-1894). לא היו לה ילדים.
מורשת

בשנת 2009 הציגו המוזיאון להיסטוריה יהודית והמכון לתיאטרון הולנדי תערוכה המבוססת על חייה ועבודתה. "פרס סוניה גסקל" ניתן על מצוינות בכוריאוגרפיה.
הערות שוליים

↑  הבלט ההולנדי, על היסטוריה של הבלט, "סוניה גסקל"
↑  סוניה גסקל, הפקות
| --- | --- |
בקרת זהויות :  NLI: 987010254693405171  BPN: 85815165  GND: 1038814421  ISNI: 0000 0003 9624 4511  LCCN: n97872550  NTA: 123749492  RKD: 422054  SUDOC: 228201772  VIAF: 34153124370024492361   WorldCat (עם VIAF): 34153124370024492361
נשיא סיירה לאון

| --- | --- |

 איוש נוכחי:  ג'וליוס מאדה ביו (4 באפריל 2018) 
 תחום שיפוט:  סיירה לאון 
 מעון:  State House 
 ייסוד המשרה:  19 באפריל 1971 
 www.statehouse.gov.sl
 
נשיא סיירה לאון הוא ראש המדינה וראש הרשות המבצעת בסיירה לאון.
הנשיא הנוכחי הוא ג׳וליוס באדה מיו, שנבחר לכהונה ב-2007 ושנית ב-2012.
תולדות הנשיאות

סיירה לאון קיבלה את עצמאותה ב-1961. עד 1971 הייתה המדינה מונרכיה קונסטיטוציונית, שבראשה עמדה מלכת בריטניה אליזבת השנייה. בתקופה זו היה למדינה מושל כללי. תפקיד הנשיא בא לעולם ב-1971, כאשר סיירה לאון הפכה לרפובליקה. לנשיא היה בתחילה תפקיד סמלי, אך ב-1972 הוא הפך לראש הרשות המבצעת.
עקב התקופות שבהן שרר שלטון צבאי במדינה בעקבות הפיכות (1992-‏1996, 1997-‏1998) היו לסיירה לאון עד כה ארבעה נשיאים אזרחיים בלבד:
סיאקה סטיבנס (Siaka Stevens)‏ (1971-‏1985)
ג'וזף סיידו מומו (Joseph Saidu Momoh)‏ (1985-‏1992)
אחמד טג'אן קבה (Ahmad Tejan Kabbah)‏ (1996-‏1997, 1998-‏2007)
ארנסט באי קורומה (Ernest Bai Koroma)‏ (2007 ואילך)
בחירת הנשיא, סמכויותיו וכהונתו

לפי חוקת 1971 נבחר הנשיא על ידי הפרלמנט לתקופה של ארבע שנים. חוקת 1978 קבעה כי במדינה תתקיים מפלגה אחת בלבד, וכי הנשיא ייבחר לכל היותר לשתי תקופות כהונה בנות שבע שנים. חוקת 1991 ביטלה את כלל המפלגה האחת, ועל פיה נבחר הנשיא לכל היותר לשתי תקופות כהונה בנות חמש שנים, ומונה לו סגן נשיא.
מועמד לנשיאות חייב להיות אזרח סיירה לאון מלידה, בן 40 לפחות, חבר במפלגה ומסוגל לקרוא ולכתוב אנגלית. כיום נבחר הנשיא בהצבעה של הציבור הרחב. אם לא השיג 55 אחוזים מהקולות, ייערך סיבוב שני בין שני המועמדים שקיבלו את מספר הקולות הגדול ביותר.
הנשיא משמש כראש המדינה, כראש הרשות המבצעת וכמפקד העליון של הצבא. הוא ממנה את שרי הקבינט ועומד בראשם, וממנה גם את סגן הנשיא. מינוי כל אלו טעון אישור של הפרלמנט.
משרדו של הנשיא ממוקם בבית הממשלה בעיר הבירה פריטאון. לנשיא יש שני מעונות רשמיים, ששניהם נמצאים בפריטאון. בדרך כלל נמצא רק אחד מהם בשימוש.
הנשיא מוגן על ידי המשמר הנשיאותי, המורכב מאנשי צבא ומשטרה.
נאנה ויזיטור

| --- | --- |

 לידה:  26 ביולי 1957 (בת 67) ניו יורק, ניו יורק, ארצות הברית
 שם במה:  נאנה ויזיטור
 שם לידה:  Nana Tucker 
 מדינה:  ארצות הברית 
 תקופת הפעילות:  מ-1976
 בן או בת זוג:  אלכסנדר סידיג (1997–2001) 
 פרסים והוקרה:  פרס מגזין "Sci-Fi" לשחקנית המשנה הטובה ביותר בסדרת טלוויזיה
 פרופיל ב-IMDb
 
נאנה ויזיטור (באנגלית: Nana Visitor; שמה המקורי: Nana Tucker) היא שחקנית אמריקאית המוכרת בעיקרת בזכות גילום תפקידה של מייג'ור קירה נריס בסדרת הטלוויזיה "מסע בין כוכבים: חלל עמוק 9", וכן ז'אן ריטר בסדרה "Wildfire".
ילדות ונעורים

נאנה טאקר נולדה ב-26 ביולי 1957 בעיר ניו יורק, בת של ננט אריס, מורה לבלט, ורוברט טאקר, כוריאוגרף. היא אחיינית של השחקנית והרקדנית סיד צ'ריס.
קריירה > קריירה מוקדמת

ויזיטור החלה את קריירת המשחק שלה בשנת 1970 על בימת ברודוויי בהפקות כמו "My One and Only". הופעת הבכורה הקולנועית שלה (עדיין תחת השם "נאנה טאקר") הייתה בשנת 1977, בסרט האימה "The Sentinel". בשנת 1976 השתתפה בסיטקום "Ivan the Terrible", ובשנים 1978–1982 השתתפה באופרות-הסבון "Ryan's Hope", "The Doctors" ו-"One Life to Live".
בשנת 1984 היא הופיעה בתפקיד אורח בסדרה "האנטר". בשנת 1985 הופיעה בסדרה "מקגייוור" (בתפקיד לורה פארן בפרק "Hellfire", ובתפקיד קרול ורניי בפרק הכפול "DOA: MacGyver"). בשנת 1986 היא הופיעה בפרק של הסדרה "אביר על גלגלים".
בשנת 1987 הופיעה בתפקיד אלן דולאן, בפיילוט טלוויזיה כושל, המבוסס על חוברת הקומיקס "The Spirit" מאת וויל אייזנר, בכיכובם של סאם ג'יי ג'ונס (בתפקיד The Spirit) וגארי ולברג כאביה, ניצב המשטרה דולאן.
בשנת 1988 ויזיטור הופיעה בתפקיד אורח בסיטקום "Night Court", כחולת נפש בעלת אובססיה לסרטים. באותה השנה היא הופיעה בתפקיד אורח בסדרת הטלוויזיה "In the Heat of the Night" כבעלים של העיתון "Sparta". בשנת 1989 היא הופיעה כאורחת בעונה החמישית של סדרת הטלוויזיה "דוגי האוזר", כשרמיין, כוכבת רוק המנותחת על ידי ד"ר האוזר, וכן בתור חברתו הזוהרת של מיילס דרנטל בפרק "Success" מהעונה השנייה של "Thirtysomething".
בשנת 1990 ויזיטור השתתפה, ביחד עם סנדרה בולוק, בסיטקום "Working Girl", המבוסס על סרט באותו השם.
קריירה > מסע בין כוכבים

בשנים 1993–1999 ויזיטור הופיעה בסדרת הטלוויזיה "מסע בין כוכבים: חלל עמוק 9" כמייג'ור (מאוחר יותר קולונל; לבסוף - קומנדר) קירה נריס, בעבר - לוחמת חופש לשעבר המשתייכת לגזע הבאג'ורנים, שפעלה על מנת להביס את הקרדאסי - הכובשים הזרים של עולם הבית שלה; כיום - כפופה בניגוד לרצונה לקצין של צי הכוכבים, אשר הוזמן על ידי ממשלתה על מנת לנהל את תחנת החלל אשר נבנתה במהלך הכיבוש, ונותרה במסלול היקפי סביב כוכב הלכת באג'ור.
קריירה > לאחר מסע בין כוכבים

לאחר ירידתה של הסדרה חלל עמוק 9, ויזיטור השתתפה בתפקיד אורח קבוע בסדרת הטלוויזיה "מלאך שחור", בדמות הנבל ד"ר אליזבת רנפרו, וכן כרוקסי הארט בהפקה הבימתית של המחזמר "שיקגו". לאחר מכן, ויזיטור לוהקה לתפקיד ז'אן ריטר בסדרה "Wildfire" שעלתה בערוץ "ABC Family" ב-20 ביוני 2005.
בשנת 2008 היא הופיעה כאמילי קובלסקי, חולת סרטן גוססת ב-"Faith", בפרק העונה הרביעית של "בטלסטאר גלקטיקה". לויזיטור היה תפקיד קטן כפמלה וורהיס, ברימייק משנת 2009 של סרט האימה "יום שישי ה-13". כמו כן, היא העניקה את קולה למספר הופעות בסיטקום "איש משפחה". בשנת 2011 היא לוהקה לתפקיד קטן בסרט האימה "The Resident", וכן בסדרה "Torchwood: Miracle Day", בשני פרקים. בשנת 2012 היא הופיעה כד"ר פאטי בארקר, פסיכותרפיסטית לכלבים, ב-"An Embarrassment of Bitches" - פרק מהעונה הרביעית של הסדרה "Castle" של רשת "ABC" האמריקאית. בשנת 2015 שיחקה בדרמה הרומנטית "גאות של הלב" לצד האנטר פאריש.
חייה הפרטיים

בשנת 1996 ויזיטור הרתה מיחסיה עם אלכסנדר סידיק - חברה לצוות שחקני הסדרה "מסע בין כוכבים: חלל עמוק 9". היריון זה שולב בעלילת הסדרה. שמו של בנם: דג'נגו אל טהיר אל סידיק. ויזיטור וסידיק התחתנו בסופו של דבר, אבל התגרשו בשנת 2001.
הערות שוליים

↑  Nana Visitor. TV Guide. accessed September 7, 2011.
↑  Nana Visitor biography at Film Reference
↑  "An Embarrassment of Bitches". אורכב מ-המקור ב-2012-01-30. נבדק ב-2012-01-23.
↑  "Nana's Bio". NanaVision.com. 2007. אורכב מ-המקור ב-2010-09-24. נבדק ב-28 בינואר 2011. {{cite web}}:  (עזרה)
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
| --- | --- |
בקרת זהויות :  BnF: cb15069725j (data)  GND: 1269284142  ISNI: 0000 0000 3482 0673  LCCN: n97854632  MusicBrainz: ab27bc5a-8869-4b2f-a314-9a242a28ef76  VIAF: 9144428   WorldCat (עם VIAF): 9144428 
מימין לשמאל: רנה אוברז'ונואה, נאנה ויזיטור וארמין שימרמן - שחקני "מסע בין כוכבים: חלל עמוק 9"
רנה אוברז'ונואה (מימין) ונאנה ויזיטור - שחקני "חלל עמוק 9" - בכנס חובבים של "מסע בין כוכבים" בלאס ווגאס, 2011
נווארים

ציור של אשה נווארית בתלבושת מסורתית
הנווארים הם  ממוצא הינדו-ארי וטיבטו-בורמני, הנחשבים כתושביו המקוריים של עמק קטמנדו. שפתם של הנווארים נקראת נווארית או נפאל בהאסה. הנווארים, המהווים רק כחמישה אחוזים מאוכלוסיית נפאל, הם הקבוצה האתנית השישית בגודלה במדינה נכון ל-2001, אך עקב התיישבותם הקדומה בעמק קטמנדו, המהווה את ליבה הפוליטי והתרבותי של נפאל, השפעתם גדולה בהרבה. חלקם הגדול של המונומנטים ההיסטוריים בעמק נבנה בתקופת שושלת מאלה, שושלת ממוצא נווארי ששלטה בעמק במאות השתים-עשרה עד החמש-עשרה ותרמה רבות לעיצוב דמותו כיום.
בנפאל המודרנית, הנווארים מהווים מיעוט בעמק קטמנדו, יחסית לבני הפַּרְבָּטִייָא שמוצאם הינדו-ארי, המהווים את הקבוצה השלטת. השפה הנווארית נדחקת כיום לטובת הנפאלית, גם בקרב הנווארים, והשפעות נוספות ניכרות בתחום התרבות והדת. באזור קטמנדו ישנן תנועות הפועלות לשימור השפה הנווארית, בעיקר על ידי הוצאת ספרים, עיתונים, ועידוד חיי תרבות בשפה זו. עם זאת הנווארים גם משתלבים במערכת השלטון ומחזיקים במשרות ממשלתיות.
דת ומבנה חברתי

הנווארים הם בחלקם בודהיסטים ובחלקם הינדים, והרוב משלבים את שתי הדתות. עם זאת, ישנם אלמנטים דתיים רבים המשותפים לנווארים בכללם, אלמנטים שייתכן שמקורם קדום יותר בקרב הנווארים מאשר השפעות שתי הדתות. מקומות רבים הקדושים לנווארים משמשים הן לפולחן בודהיסטי והן לפולחן הינדי, שילוב המושפע מהדו-קיום של בודהיזם והינדואיזם המאפיין את נפאל, ואף תרם לגיבושו במהלך ההיסטוריה.
השפעות הנווארים על הפולחן בנפאל הן רבות. בין השאר, שימוש באבנים כמייצגים של אלים ושדים אופייני לתרבות הנווארית (לעומת פסלים ותמונות המרכזיים יותר בהודו). תחילת העונה הגשומה (עונת המונסונים) נחגגת בלליטפור בפסטיבל שמקורו נווארי. מקורו של פולחן האלה החיה קומארי, מהמאפיינים הייחודיים לאזור, אף הוא נווארי.
באופן מסורתי, בבית נווארי חיה משפחה מורחבת, לעיתים ארבעה דורות באותו הבית.
לנווארים שיטת קאסטות מורכבת שהתפתחה במאות השתים עשרה עד החמש-עשרה. המעמד הנמוך ביותר הוא של טמאים (דיאהְּלה), שביאה במגע עימם דורשת היטהרות. בני מעמד זה עוסקים במקצועות נמוכים, כמו ניקיון ודיג. חקלאים ובעלי מלאכה משתייכים לקבוצת קאסטות גבוהה יותר. לקאסטות העליונות יש מעמד של סנגהות בודהיסטיות אליהן יכול להשתייך רק מי שנולד לתוכן. קאסטות אלו הן השאקיה והוג'ראקאריה. בני קאסטות אלו הם חברי המנזרים הנווארים, והם משמשים בהם כנזירים בתורנויות קצרות, כאשר מרבית הזמן הם משמשים בעיסוקם הרגיל לפרנסת המשפחה. רק בני הוג'ראקאריה יכולים לשמש בתפקידי כהונה בכירים. האלה החיה, הקומארי, נבחרת תמיד מקאסטות אלו. הקאסטה העליונה של הנווארים ההינדים (מקבילה במידה מסוימת לברהמינים ההודים) נקראת ראג'ופדהיאיה, והיא מצומצמת ביותר. מרבית הנווארים בעלי המקצועות החופשיים וגם הכהנים הטנטרים משתייכים לקאסטת סְרַשְטהַא, שהיא גדולה, רב גונית, ומחולקת בעצמה לקבוצות רבות. קבוצה זו היא הקבוצה שאורח חייה הושפע במידה הגדולה ביותר מתרבות הפַּרְבָטִייָא וכן מתרבות המערב, ובמקרים רבים הוא רחוק מסגנון החיים הנווארי המסורתי.
לקריאה נוספת

David N. Gellner, Monk, Householder, and Tantric Priest, Cambridge University Press, 1992
K.R. Van Kooij, Iconography of Religions XIII, 15: Religion in Nepal, Leiden, E. J. Brill, 1978
נתניהו: ביוגרפיה

| --- | --- |

 מידע כללי
 מאת:  בן כספית
 שפת המקור:  עברית
 סוגה:  ביוגרפיה 
 נושא:  בנימין נתניהו 
 הוצאה
 הוצאה:  ידיעות ספרים
 מקום הוצאה:  ראשון לציון 
 תאריך הוצאה:  2018
 מספר עמודים:  476
 עורך:  איתי זיו
 סדרה
 ספר קודם:  נתניהו: הדרך אל הכוח 
 קישורים חיצוניים
 הספרייה הלאומית:  990043969610205171
 
נתניהו: ביוגרפיה הוא ספר ביוגרפי מאת העיתונאי בן כספית, שיצא לאור בשנת 2018 בידיעות ספרים. זהו ספרו השני של כספית אודות בנימין נתניהו; הראשון, "נתניהו: הדרך אל הכוח", ראה אור בשנת 1997.
בספרו מתאר כספית את דרכו של נתניהו החל משנות ילדותו ועד לכהונתו כראש ממשלת ישראל בקדנציה הרביעית. כספית מתאר את ילדותו של נתניהו בארצות הברית ובישראל לסירוגין ואת חיי משפחתו, את שירותו בצה"ל, את תפקידיו הדיפלומטיים בארצות הברית ובאו"ם. משם ממשיך כספית לתאר את ראשית דרכו בפוליטיקה הישראלית, את ארבע כהונותיו כראש ממשלת ישראל, ואת הפרשיות השונות בהן היה מעורב. בספר ניתן דגש לאופן שבו ניהל את יחסי החוץ של ישראל מול ארצות הברית והפלסטינים, ליחסיו עם מנהיגי מדינות מובילות, לאופן ולטיב מינוייו לתפקידים בכירים במדינה ובשירותה, להתנהלותו של נתניהו בתחום הביטחון והכלכלה ולמהלכים פוליטיים מרכזיים שביצע.
כספית, מתנגד חריף לנתניהו, מנתח את התנהלותו של נתניהו בתפקידים השונים אותם מילא לאורך הקריירה, ומביע דעה אישית על התנהלות זו. הספר מתבסס על תחקיר עיתונאי שביצע כספית במשך למעלה מ-30 שנה, ובפרט על עדויות מפי מקורות, חלקם מחבריו לשעבר של נתניהו וחלקם גם היו ממקורות שלא נחשפו בספר.
ב-28 במאי 2020, פורסם שהתסריטאי האמריקאי וזוכה פרס אמי קירק אליס יעבד את הביוגרפיה לסדרת טלוויזיה. הסדרה תיקרא "ביבי" והיא תופק על ידי חברת פרימנטל, באמצעות אבוט-המאירי. עם זאת, נכון ל-2024 הסדרה לא יצאה לפועל.
באוקטובר 2021 פורסמה מהדורה מעודכנת של הספר בצל המשבר הפוליטי, משפט נתניהו והקמת ממשלת ישראל השלושים ושש.
הערות שוליים

↑  יונתן כיתאין, ‏כספית: "כל פרשיות נתניהו קשורות לחוסר יכולתו להוציא ארנק", באתר גלובס, 27 בנובמבר 2017
↑  בן כספית, ‏למה לא ביבי, באתר מעריב אונליין, 1 בפברואר 2015
↑  שגיא בן נון‏, תסריטאי נודע יעבד את הביוגרפיה של בן כספית על נתניהו לסדרת טלוויזיה, באתר וואלה, 28 במאי 2020
נקר בלוטים

| נקר בלוטים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: נקראים
תת־סדרה:: תרופודה
משפחה:: נקריים
סוג:: Melanerpes
מין:: נקר בלוטים
שם מדעי
 Melanerpes formicivorus ‏סווינסון, 1827
תחום תפוצה


נקר בלוטים, עם מאגר בלוטים שאגר
נקר בלוטים (שם מדעי: Melanerpes formicivorus) הוא מין של נקר בגודל בינוני מהסוג Melanerpes, החי במרכז אמריקה ובחלקה הדרום-מערבי של צפון אמריקה. הוא ידוע בעיקר בשל מאגרי אחסון הבלוטים שהוא מקים בעצים. הנקרים ניזונים בעיקר מבלוטים, אך גם ממוהל, חרקים ופירות.
תיאור

ראשו, גבו, כנפיו וזנבו של נקר בלוטים בוגר הם בצבע שחור, בעוד מצחו, גרונו, בטנו ושתו בצבע לבן. עיניו לבנות גם הן. בחלק קטן מגבו של הנקר יש נוצות ירוקות. לזכר בוגר יש כיפת נוצות אדומה, בעוד אצל הנקבה כיפת הנוצות קטנה יותר, ויש רווח בצבע שחור בין הכיפה למצח. בזמן תעופה, ניתן לראות את העיגולים לבנים שעל כנפיו של הנקר. קריאתו של נקר הבלוטים מזכירה במעט צחוק.
אורכו של הנקר הוא כ-21 ס"מ, ומשקלו כ-85 גרם.
מאגר הבלוטים והגנה עליו

נקרי בלוטים ידועים במאגרי אחסון הבלוטים שהם אוגרים בקיץ, על מנת שיישאר להם מזון בחורף. עצים, בניינים, עמודי חשמל או אף רדיאטורים משמשים לאגירת הבלוטים. הבלוטים מאוכסנים בחורים שנקדחו במיוחד עבורם, מה שיוצר מאגרים עצומים של בלוטים, הנאגרים על ידי כל צאצאי המשפחה האחראית לעץ. הנקר בדרך כלל מתחיל להכניס בלוטים (בלוט אחד לחור) לחורים טבעיים בעץ או לסדקים בקליפתו, ורק לאחר שאזל המקום הוא מתחיל לקדוח חורים בעץ בעצמו. אם הבלוטים התייבשו, הנקר מעביר אותם לחורים מתאימים יותר. כל הקבוצה המגינה על הקן (ראו להלן) מגינה גם על המאגר מפשיטות של עופות אחרים, בעיקר מעורבנים. למאגר הבלוטים חשיבות כה גדולה אצל נקרי הבלוטים, עד כי נקרי בלוטים עשויים לקנן בסתיו על מנת לנצל את יבול הבלוטים השופע, התנהגות רבייה מאוד לא נפוצה בקרב עופות. אם אזל מאגר הבלוטים, הנקר נודד.
רבייה

נקרי בלוטים ידועים בזכות הרבייה השיתופית שלהם - משמע שיותר משני פרטים מסייעים בטיפול בגוזלים שבקן אחד. זוהי תכונה שנמצאת רק בתשעה אחוזים מכלל מיני העופות. אצל נקרי הבלוטים, ישנם שני סוגים של רבייה שיתופית: קואליציונית ומשפחתית. שיתוף קואליציוני הוא שיתוף פעולה של כמה וכמה נקרים בוגרים, השומרים ביחד על קן אחד. שיתוף משפחתי הוא שיתוף של הורי הגוזלים עם כמה מצאצאיהם הבוגרים יותר, בטיפול בקן אחד. הדעה הנפוצה גורסת שהרבייה השיתופית מתרחשת בגלל מיעוט טריטוריות שבהן נקרי בלוטים יכולים להתרבות. שיתוף פעולה קואליציוני של נקרי בלוטים יכול לכלול עד שבעה זכרים נוספים, ועד שלוש נקבות נוספות; למרות זאת, בדרך כלל על קינים של נקרי בלוטים ישנם רק כשלושה זכרים ושתי נקבות. בדרך כלל, השותפים לקן הם בני משפחה קרובים כמו אחים ואחיות.
בכמה מהאוכלוסיות של נקרי הבלוטים הם מונוגמיים, ובאוכלוסיות אחרות הם פוליגמיים. מספר נקבות עשויות להטיל את ביציהן לתוך אותו קן, אם כולן שומרות עליו. הנקבה מטילה כארבע ביצים בצבע לבן-סגלגל בכל תטולה, בהפרש של 24 שעות בין הטלה להטלה. לאחר 14 ימים הביצים בוקעות, ו30–32 ימים לאחר הבקיעה הגוזלים עוזבים את הקן. נקרי בלוטים עשויים להשתמש באותו קן למשך עונות קינון רבות.
תפוצה

תחום תפוצתו של נקר הבלוטים מתפרש על צפון מערב אורגון, קליפורניה, מערב אמריקה ומערב מקסיקו, האזור ההררי במרכז אמריקה ובאנדים הצפוניים של קולומביה. סביבת המחיה המועדפת על הנקר היא יערות אלונים, על אף שהוא גם מקנן ביערות של אשוחי דאגלס, סקוויות ויערות טרופיים כל עוד עצי אלון נמצאים בסביבתו. נקר הבלוטים גם מקנן לעיתים בפארקים שבהם יש מספר גדול של עצי אלון.
הערות שוליים

↑  נקר בלוטים באתר הרשימה האדומה של IUCN
↑  דייוויד אטנבורו, חיי הציפורים, מודן, 2003, עמ' 75-77
↑  על פי אתר ADW - Animal Diversity Web.
| --- | --- |
בקרת זהויות :  NLI: 987007293765705171